Daugavpils VALSTSpilsētas PAŠVALDĪBA
reģ.Nr. 90000077325
Kr.Valdemāra iela 1, Daugavpils, LV-5401

ATKLĀTA KONKURSA (virs ES sliekšņa)
“Veselības veicināšanas un slimību profilakses pasākumi projektā 
“Vesela un aktīva Daugavpils””
Identifikācijas numurs DVP 2025/54

PIEGĀDĀTĀJU APSPRIEDES ZIŅOJUMS NR. DVP 2025/54-AP

Daugavpilī, 2025.gada 14.maijā
	Komisijas izveidošanas pamats:
	Daugavpils valstspilsētas pašvaldības izpilddirektores 2025.gada 7.aprīļa rīkojums Nr.147e

	Pasūtītājs:
	Daugavpils valstspilsētas pašvaldība, reģistrācijas Nr.90000077325, adrese: Kr.Valdemāra iela 1, Daugavpils, LV-5401


	Plānotais iepirkuma procedūras veids:
	Atklāts konkurss virs ES sliekšņa

	Plānotais iepirkuma priekšmets un paredzamā līgumcena: 
	Iepirkuma priekšmets: Veselības veicināšanas un slimību profilakses pasākumi projektā "Vesela un aktīva Daugavpils". Eiropas Savienības kohēzijas politikas programmas 2021.-2027.gadam 4.1.2. SAM 4.1.2.2. pasākums, projekts Nr. 4.1.2.2/1/24/I/017 "Vesela un aktīva Daugavpils"
Plānotais līguma izpildes termiņš: Plānotais līguma izpildes termiņš: līdz 2029.gada 15.novembrim.
Paredzamā līgumcena visām daļām: EUR 428 689,36 (četri simti divdesmit astoņi tūkstoši seši simti astoņdesmit deviņi euro 36 centi) bez PVN.

	Datums, kad publicēts uzaicinājums uz apspriedi ar piegādātājiem:

	Iepirkumu uzraudzības biroja Publikāciju vadības sistēmā (IUB PVS) tīmekļvietnē www.iub.gov.lv 
	25.04.2025.

	Elektronisko iepirkumu sistēmas (EIS) e-konkursu apakšsistēmā, pircēja profila adresē tīmekļvietnē 
https://www.eis.gov.lv/EKEIS/Supplier/Organizer/21573
	25.04.2025.

	Apspriedes tiesiskais pamatojums:
	PIL 18.panta 2.1 daļa, kas paredz, Pasūtītājs ir tiesīgs piemērot PIL 41. panta divpadsmitās daļas 1.punktā minēto izņēmumu (proti, tiesīgs nepārtraukt iepirkuma procedūru, ja atklātā konkursā piedāvājumu ir iesniedzis tikai pretendents), ja tas nodrošina, ka ir notikusi apspriede ar piegādātājiem un tā atbilst šādām prasībām:
1) ne agrāk kā 12 mēnešus pirms iepirkuma izsludināšanas publikāciju vadības sistēmā ir publicēts paziņojums par apspriedi;
2) sākot ar dienu, kad publicēts paziņojums par apspriedi, pasūtītājs savā pircēja profilā nodrošina brīvu un tiešu elektronisku piekļuvi pēc iespējas detalizētām kvalifikācijas prasībām un tehniskajām specifikācijām, kuras piegādātāji ir tiesīgi elektroniski komentēt vismaz 10 darbdienas pēc minētā paziņojuma un dokumentu publicēšanas;
3) apspriedes ziņojumā ir norādīti apspriedes dalībnieki, dokumentēti to komentāri, pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā.


	Piegādātāju priekšlikumu iesniegšanas termiņš un veids:
	Kontaktpersona: 
Daugavpils valstspilsētas pašvaldības iestādes “Daugavpils pašvaldības Centrālā pārvalde” Centralizēto iepirkumu nodaļas juriste Kristīne Šede, tālrunis 65404201, elektroniskā pasta adrese kristine.sede@daugavpils.lv
E-pasta adrese, uz kuru nosūtāmi komentāri: kristine.sede@daugavpils.lv 
Termiņš, līdz kuram var iesniegt komentārus: 2025.gada 13.maijs (ieskaitot).
Komentāru iesniegšanas veids: rakstveidā.

	Piegādātāju skaits, kuri iesnieguši komentārus un priekšlikumus:
	2 (divi) piegādātāji: Fizioterapijas kabinets VALE un Biedrība “Daugavpils nūjotāju klubs”
Komentāri saņemti uz e-pastu kristine.sede@daugavpils.lv : 28.04.2025. un 11.05.2025.

	Rakstiski saņemtie komentāri un priekšlikumi:
	
Tehniskā specifikācija
	Nr. 
p.k. 
	Tehniskās specifikācijas prasība 
	Komentārs 
	Priekšlikumi 

	1 
	27. daļa „Vingrošana personām ar funkcionāliem traucējumiem” 
7. Dalībnieku skaits un atlase 
7.1. ap 10 dalībniekiem katrā nodarbībā. 
	Pārāk liels dalībnieku skaits 
	Ņemot vērā, ka nodarbības paredzētas personām ar funkcionāliem traucējumiem, fizioterapeitam ir jānodrošina individuāla pieeja katram dalībniekam — jāuzrauga vingrojumu izpildes tehnika, jāpielāgo slodze, jānovērš iespējamie traumu riski un jāsniedz nepieciešamais atbalsts. Strādājot ar grupu, kurā ir ap 10 dalībniekiem, fizioterapeitam nav iespējams kvalitatīvi izsekot līdzi katra dalībnieka kustību pareizībai un drošībai. Tādēļ, lai garantētu nodarbību efektivitāti un drošību, maksimālais dalībnieku skaits katrā grupā nedrīkst pārsniegt 6 personas. 

	2 
	26. daļa „Vingrošana iedzīvotājiem ar fizioterapeitu” 
7. Dalībnieku skaits un atlase 
7.1. ap 12 dalībniekiem katrā nodarbībā. 
	Pārāk liels dalībnieku skaits 
	Nodarbībās fizioterapeitam ir jānodrošina ne tikai vispārēja grupas vadība, bet arī individuāla uzmanība katra dalībnieka kustību kvalitātei, tehnikai un fiziskajam stāvoklim, lai novērstu traumu risku un nodrošinātu vingrojumu efektivitāti. Ja grupā ir 12 dalībnieki, fizioterapeitam objektīvi nav iespējams pietiekami rūpīgi izsekot katra dalībnieka stāvoklim un vajadzībām. Tādēļ optimālais un drošākais maksimālais dalībnieku skaits vienā nodarbībā būtu 9 personas. 

	3 
	22. daļa „Pilates” 
7. Dalībnieku skaits un atlase 
7.1. ap 12 dalībniekiem katrā nodarbībā. 
	Pārāk liels dalībnieku skaits 
	Nodarbībās fizioterapeitam ir jānodrošina ne tikai vispārēja grupas vadība, bet arī individuāla uzmanība katra dalībnieka kustību kvalitātei, tehnikai un fiziskajam stāvoklim, lai novērstu traumu risku un nodrošinātu vingrojumu efektivitāti. Ja grupā ir 12 dalībnieki, fizioterapeitam objektīvi nav iespējams pietiekami rūpīgi izsekot katra dalībnieka stāvoklim un vajadzībām. Tādēļ optimālais un drošākais maksimālais dalībnieku skaits vienā nodarbībā būtu 9 personas. 




Tehniskās specifikācijas un kvalifikācijas prasībām ‘’Nūjošana’’

Tehniskā specifikācija
	Nr.
p.k.
	Tehniskās specifikācijas prasība
	Komentārs
	Priekšlikumi

	1.
	5. Pretendents nodrošina nodarbībām:
5.1. Atbilstošu vidi (jānodrošina: iespēju pārģērbties, labierīcības).
	Saskaņā ar tehniskās specifikācijas 4.punkta prasībām, nūjošanas nodarbību norises vietas var būt gan parks, gan meža masīvs Daugavpils valstspilsētas pašvaldības administratīvajā teritorijā. Tādēļ ne visās nūjošanas nodarbību organizēšanas vietās ir iespējams nodrošināt labierīcības un pārģērbšanās vietas.  
	Izņemt kā obligāto  prasību labierīcības un pārģērbšanās vietu nodrošināšanu. 

	2.
	Vienas nodarbības ilgums – 1 astronomiskā stunda (60 minūtes)
	Visu, tehniskās specifikācijas prasībās norādīto, mērķu sasniegšanai, nodarbību ilgumam ir jābūt garākam par 60 minūtēm.     
	Pagarināt vienas nodarbības ilgumu līdz 75 minūtēm.



Kvalifikācijas prasības
	Nr.
p.k.
	Kvalifikācijas prasība
	Komentārs
	Priekšlikumi

	1.
	Sporta speciālists ar iepriekšējo 5 gadu periodā (2020., 2021., 2022., 2023., 2024., kā arī 2025. gadā līdz piedāvājuma iesniegšanas brīdim) pieredzi vismaz 3 (trīs) nūjošanas nodarbību vadīšanā grupām
	Nodarbību organizēšanu ir jānodrošina sporta speciālistam ar attiecīgu kvalifikāciju atbilstošu noteiktajam sporta veidam. 
	Prasības speciālista kvalifikācijai papildināt ar ierakstu ‘’Sporta speciālists nūjošanas sporta jomā, ….




	Pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā:
	Par tehnisko specifikāciju 27.daļa “Vingrošana personām ar funkcionāliem traucējumiem”, 26.daļa “Vingrošana iedzīvotājiem ar fizioterapeitu”, 22.daļa “Pilates”

Secinājums:
Nosacījumi paliek nemainīgi. 
Pamatojums:
Atbilstoši Ministru kabineta 2024. gada 9. jūlija noteikumu Nr. 448 “Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.2. pasākuma "Veselības veicināšanas un slimību profilakses pasākumu īstenošana vietējai sabiedrībai" īstenošanas noteikumi” nosacījumiem un anotācijā noteiktajam,  projekta ietvaros ir atbalstāmi tikai veselības veicināšanas un slimību primārās profilakses pasākumi, nevis individuālu problēmu risināšana, līdz ar to ir atbalstāmi tikai pasākumi grupās.
Tādejādi veselības veicināšanas pasākumi vienmēr tiek vērsti uz sabiedrību kopumā, bet ne uz atsevišķu indivīdu. Līdz ar minēto, veselības veicināšanas pasākumu kopuma ietvaros plānots iesaistīt iespējami plašāku iedzīvotāju grupu ar mērķi atbalstīt veselīgu dzīvesveidu, mazināt veselības nevienlīdzību starp dažādām sabiedrības grupām un ļaut indivīdiem un sabiedrībai kopumā balstīt savas izvēles veselīgos principos.
Turklāt pasūtītāja iepriekš īstenota līdzvērtīga projekta ietvaros īstenotie pasākumi apliecina, ka minētās nodarbības var novadīt arī tehniskajā specifikācijā paredzētajam dalībnieku lokam un sasniegt paredzēto veselības veicināšanas pasākuma mērķi.

Par Tehniskās specifikācijas un kvalifikācijas prasībām “Nūjošana”

Secinājums:
Prasības paliek nemainīgas.
Pamatojums:

1. Jebkura organizēta fiziskā aktivitāte, kas paredz dalībnieku klātbūtni noteiktu laiku, prasa pieejamas labierīcības. Tas ir cilvēka pamatvajadzību nodrošinājums. Nūjošanas nodarbības ilgst 1 stundu un tās apmeklē dažādas iedzīvotāju grupas, t.sk. arī seniori vai cilvēki ar veselības īpatnībām, kuriem biežāka tualetes pieejamība ir būtiska. Turklāt, ja nodarbību dalībniekiem nav pieejamas labierīcības, tas var radīt diskomfortu, saīsināt dalības laiku vai pat atturēt no piedalīšanās. Tādejādi, lai nodarbības būtu pieejamas visiem, pretendentam, plānojot nodarbību norisi, jāņem vēra nepieciešamība  nodrošināt piekļuvi labierīcībām. Ņemot vērā, ka pretendents paredz, ka nodarbības var notikt, piemēram, Daugavpils valstspilsētas pašvaldības publiskā parkā, pretendents var plānot tostarp izmantot pieejamo publisko infrastruktūru (publisko tualeti). Kvalitatīvai nodarbību norisei pretendentam būtu jāparedz arī iespēja dalībniekiem pārģērbties, piemēram, paredzot šīm darbībām piemērotu pulcēšanās vietu. Nodrošinot iespēju pārģērbties un labierīcības, tiek veicināta pozitīva dalībnieku pieredze un nodarbību kvalitāte. 
2. Iepriekšējā pieredze līdzīgu nodarbību organizēšanā liecina, ka 60 minūtes ir  pietiekoši laika posms nodarbības norisei. Turklāt 60 minūtes ir starptautiski atzīts kā optimāls ilgums veselību veicinošām nodarbībām, īpaši tādām, kas paredzētas plašai sabiedrībai (t.sk. senioriem vai cilvēkiem ar veselības īpatnībām). Vēršam uzmanību, ka nodarbības norise ilgst  60 minūtes,  šajā laikā netiek ieskaitīts laiks, kas nepieciešams, piemēram, lai dalībnieki pārģērbtos vai laiku tehniskām un administratīvām darbībām. 75 minūšu gara nodarbība var būt par ilgu mazāk trenētiem dalībniekiem, kas var samazināt dalībnieku loku un regularitāti.
3. Ņemot vērā, ka iepirkums tiek īstenots Eiropas Sociālā fonda Plus finansēta projekta “Aktīva un vesela Daugavpils” Nr. 4.1.2.2/1/24/I/017, ietvaros, nosakot kvalifikācijas prasības piesaistāmajiem speciālistiem, tiek ievērotas Centrālās un finanšu līgumu aģentūras noteiktie nosacījumi tam, kādi ir atbalstāmie speciālisti veselības veicināšanas pasākumu īstenošanai (informācija pieejama:  Atbalstāmo un neatbalstāmo pasākumu un speciālistu piemēri). Saskaņā ar Centrālās un finanšu līgumu aģentūras  informāciju par atbalstāmo un neatbalstāmo pasākumu un speciālistu piemēriem nūjošanas nodarbības var vadīt sporta speciālists, minētais piemērs nesatur norādi par attiecīgās jomas sporta veidu. Nosakot kvalifikācijas prasības piesaistāmajiem speciālistiem, pasūtītājs ir ņēmis vērā šos nosacījumus.




Sagatavoja: Komisijas priekšsēdētāja vietniece _____________ K.Šede

